《早春次韵 其四》
宋代·李正民

佳人思燕燕，公子眷莺莺。酒户如悬磬，诗坛未息兵。

林花还自发，巢鹊岂无情。好泛清溪曲，扁舟尽日行。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。